Η ΦΑΡΜΑ ΤΟΥ ΚΛΑΡΚΣΟΝ
Είναι κατακαλόκαιρο
και μια κανονική μέρα στη φάρμα τώρα είναι κάπως έτσι.
Σηκώνομαι στις 6:30, κι αφού πιω λίγο καφέ,
πηγαίνω να βγάλω τις κότες από τα κοτέτσια τους.
Καλημέρα.
Στον δρόμο της επιστροφής, μαζεύω μανιτάρια για το μεσημεριανό μου.
Και μετά πηγαίνω να ταΐσω τα ψάρια.
8:45 Π.Μ.
Πίσω στο σπίτι, δουλεύω στη συνταγή για τη σος ντομάτας
που ετοιμάζω για το αγροτικό κατάστημα.
Προσθέτω καυτερές πιπεριές, φρέσκο κόλιανδρο
και τη σιγοβράζω σε χαμηλή φωτιά,
ενώ επιδιορθώνω έναν φράχτη που μου γκρέμισαν τον χειμώνα.
10:20 Π.Μ.
Μετά κουρεύω τα αγριολούλουδα που έσπειρα, γιατί αυτό κάνουν όλοι οι κηπουροί,
περιμένουν να γίνουν ωραία τα φυτά
και μετά τα κλαδεύουν ώστε να μην είναι τόσο ωραία πια.
Στη συνέχεια μαζεύω λαχανικά για να πουλήσει η Λίζα
σε κάποιους πελάτες μας στην Ατλάντα.
Βρήκα και λίγο ραβέντι, έτσι το μαζεύω κι αυτό.
Και τρέχω να κάνω παράδοση στο μαγαζί.
Αυτό είναι το ραβέντι που χρειάζεται πλύσιμο.
Όπου πετάω όλα όσα μάζεψα την προηγούμενη μέρα,
γιατί δεν πουλήθηκαν, αφού κανείς δεν τρώει λαχανικά σήμερα.
11:50 Π.Μ.
Στη συνέχεια ανακατεύω τη σος ντομάτας, πριν πάω να τσεκάρω τις μέλισσες.
Εμπρός, δρόμο.
Και τα πρόβατα, τα αρνιά.
Και μετά ξεκινάω τη μεγάλη δουλειά της ημέρας.
Πάντα υπάρχει μία.
Σήμερα, θα βγάλω από τον αχυρώνα άχυρα και περιττώματα προβάτων.
Αλλά καθώς δεν έχω κουβά για το εμπρόσθιο μέρος του τρακτέρ,
ο Κέιλεμπ πρέπει να φέρει το εκχιονιστικό από τον άλλο αχυρώνα.
-Γιατί δεν το κάνεις εσύ; -Δεν χωράει εδώ η Lamborghini.
Κατάλαβα αμέσως ότι δεν χάρηκε,
γιατί θεωρεί ότι το τρακτέρ μου είναι πολύ περίπλοκο.
Το τρακτέρ σου είναι χάλια.
Μετά, καθώς τρώω τα μανιτάρια που είχα μαζέψει νωρίτερα,
μαγειρεμένα σε κρέμα γάλακτος και σερβιρισμένα σε προζυμένιο ψωμί
με λίγο μαϊντανό από τον κήπο,
δέχομαι κλήση από τους συνεργάτες μου
που λένε ότι τα πρόβατα απέδρασαν και βρίσκονται στον δρόμο.
Κι όταν φτάνω, ανακαλύπτω ότι τα πρόβατα δεν απέδρασαν.
Αλλά τουλάχιστον ο κουβάς προσαρτήθηκε στο μπροστινό μέρος του τρακτέρ,
οπότε πάω στον αχυρώνα, όπου αμέσως
διαπιστώνω ότι ούτε κι αυτό χωράει μέσα.
Σκατά.
Μετά κοτσάρω μια παγίδα θανάτου 80 ετών
στο πίσω μέρος του τρακτέρ της Λίζα και χρησιμοποιώ αυτήν.
6:25 Μ.Μ.
Είναι αργά, οπότε τρέχω σπίτι για να προσθέσω καρυκεύματα στη σος,
πριν βγω να ξαναταΐσω τα ψάρια και να μαζέψω τα αυγά.
Και μετά πέφτω για ύπνο, ξέροντας ότι σύντομα...
θα πέσει πολλή δουλειά.
ΚΕΦΑΛΑΙΟ 8 ΣΥΓΚΟΜΙΔΗ
Μία από τις επιπλέον δουλειές στη νέα μας πολυάσχολη ζωή
ήταν ένα καθημερινό τεστ υγρασίας στα σπαρτά.
Κι αφού ο Τσάρλι έλειπε σε διακοπές, η δουλειά έπεφτε σ' εμένα και τον Κέιλεμπ.
-Ένας έμπειρος αγρότης... -Ναι.
...ξέρει πόση υγρασία έχει ο λοβός απλώς δαγκώνοντάς τον, έτσι;
Ναι, κάνουν το εξής. Τους έχω δει.
Τον ανοίγουν. Είναι πολύ σοβαροί όταν το κάνουν.
Κάνουν αυτό και λένε...
"Είναι 12%".
-Κι έχουν δίκιο. Ξέρουν; -Ναι, απολύτως.
Εγώ δεν μπορώ να το κάνω, γιατί δεν είμαι έμπειρος αγρότης.
-Όχι. -Ούτε κι εσύ, γιατί είσαι νιάνιαρο.
Οπότε, έχουμε το μηχάνημα.
Έχεις ξαναχρησιμοποιήσει τέτοιο;
Για να σκεφτώ.
Αυτό το τμήμα πρέπει να το γεμίσουμε με ελαιοκράμβη.
Να το γεμίσουμε;
Να βάλουμε μια λεζάντα που να λέει "Αρκετές ώρες αργότερα";
ΑΡΚΕΤΕΣ ΩΡΕΣ ΑΡΓΟΤΕΡΑ...
Έχεις λίγη ακόμα;
Και κάνεις αυτό, κοίτα. Μετά...
Αν είναι λιγότερο από 6%,
έχουμε μπλέξει άσχημα, δεν κάνουμε συγκομιδή.
-Ναι. -Αν είναι παραπάνω από...
-9%. -...9%.
Είναι πολύ βρεγμένη, δεν την παίρνουν.
Έτοιμος; Κάνει έλεγχο.
Υγρασία 8%. Που σημαίνει;
Τέλεια. Πρέπει να ξεκινήσουμε.
Ξεκινάμε!
Στην πραγματικότητα, δεν μπορούσαμε να ξεκινήσουμε.
Για τη συγκομιδή της ελαιοκράμβης, χρειάζομαι θεριζοαλωνιστικό,
και δεν έχω,
γιατί κοστίζει 250.000 λίρες,
οπότε θα πρέπει να νοικιάσω ένα.
Και το πρόβλημα είναι ότι όλοι οι αγρότες στην περιοχή
θα βγήκαν έξω στα χωράφια το πρωί, θα έλεγξαν την υγρασία,
θα κατέληξαν όλοι στα ίδια συμπεράσματα
και θα προσπαθούν επίσης να νοικιάσουν ένα.
Πίσω στο γραφείο, οι χειρότεροι φόβοι μου έγιναν πραγματικότητα.
Τρεις ημέρες;
Δεν γίνεται πιο νωρίς;
Όχι, έχω τον αριθμό του.
Ναι, σωστά μάντεψες.
Όχι, το ξέρω.
Θα κάνει τη δική του φάρμα πρώτα.
Εντάξει. Όχι, ευχαριστώ για τον χρόνο σου.
Βγαίνοντας έξω, όπου κι αν κοιτούσα υπήρχε μια κραυγαλέα υπενθύμιση
ότι πραγματικά ήμουν ο νεοεισερχόμενος.
Δείτε, ένα θεριζοαλωνιστικό εκεί και εκεί.
Ναι, κι άλλο ένα.
Κάθε φάρμα έχει ένα θεριζοαλωνιστικό.
Το απόγευμα είχε προχωρήσει χωρίς να σημειώσω καμία πρόοδο.
...37, 42...
Αλλά τότε ο Κέιλεμπ πέτυχε το τζάκποτ με έναν φίλο του που θα ονομάσω "Ιησού",
παρότι το αληθινό του όνομα είναι Σάιμον.
Αν είναι... Έχω μόνο δύο χωράφια να κάνω,
οπότε, ιδανικά, μπορώ να κάνω το δικό μου απόψε.
Ναι.
Και θα ανέβω σ' εσάς αύριο.
Και θα αρχίσουμε το κόψιμο.
Το επόμενο πρωί,
έχοντας βρει θεριζοαλωνιστικό, πήγαμε να πάρουμε τις θέσεις μας.
-Τέλεια είναι. -Ναι, κοίτα μέρα.
Ξέρω.
Τα τρακτέρ θα περνούν από δω όλη μέρα,
οπότε θα μετακινήσω τον πάσσαλο για να τα διευκολύνω.
Είναι αρκετά... Ναι, αυτό εννοούσα.
-Τίποτα δεν έκανες εσύ. -Έκανα...
Η μεγάλη σου μέρα, Lambo.
Αυτό προσμέναμε.
8,9%.
Πάω για κοτσάρισμα.
Μετά από έναν χρόνο
παρακολούθησης του Κέιλεμπ να κοτσάρει διάφορα σε τρακτέρ,
σκέφτηκα ότι δεν θα είχα πρόβλημα να δέσω ένα νοικιασμένο τρέιλερ στη Lambo.
Κάνω αυτό, μετά εκείνο και μετά όχι αυτό.
Εκείνο σίγουρα δεν βγαίνει.
Κάτι θα ξέχασα να κάνω.
Τι ξέχασα;
Όχι αυτό.
Μόνο μία λύση υπήρχε.
Να το κάνει ο Κέιλεμπ.
Βασικά, περίμενε! Στάσου, ώπα!
Εντάξει, είσαι έτοιμος.
Στη συνέχεια πήγαμε στο αγροτικό κατάστημα
να συναντηθούμε με τον Ιησού.
Τώρα είναι Παρασκευή, 11:40.
Αναμένεται καιρικό μέτωπο το πρωί της Κυριακής.
Έτσι, πρέπει να κάνουμε συγκομιδή τεσσάρων ημερών σε μιάμιση μέρα.
Μάλλον θα είναι μια ατέλειωτη μέρα.
Χάλασε το κλιματιστικό μου.
Και δεν έχω λεφτά για επισκευή αυτήν τη στιγμή.
Μένει ή εδώ ή εκεί.
Καλά είναι, ναι.
DIDDLY SQUAT ΑΓΡΟΤΙΚΟ ΚΑΤΑΣΤΗΜΑ
Μάλλον θα δουλεύουμε όλη νύχτα απόψε.
Εκεί μέσα έχει λίγο χαρτί υγείας.
Αν σου τελειώσει, ενημέρωσέ με, εντάξει;
-Έφερες χαρτί τουαλέτας; -Ναι.
Δεν θα 'ναι η πρώτη φορά που το χρειάζομαι.
Κοίτα!
Έχουμε θεριζοαλωνιστικό.
Ήρθε.
-Αυτός είναι ο Σάιμον. -Ο Σάιμον.
Σου εξήγησε πώς να το κάνεις; Θα μάθεις στην πορεία;
Ναι.
Στη συνέχεια συζητήσαμε ένα θέμα που θα πρόσθετε ακόμα περισσότερη πίεση.
Είναι μια ασυνήθιστη χρονιά, γιατί το κριθάρι κι η ελαιοκράμβη
είναι έτοιμα συγχρόνως.
-Ναι, πολύ. Σχεδόν μοναδική. -Πολύ ασυνήθιστο.
-Κανονικά, το κριθάρι είναι έτοιμο πολύ... -Δύο ή τρεις εβδομάδες νωρίτερα, ναι.
-Μετά η ελαιοκράμβη... -Ναι.
-Φταίει η ξηρή άνοιξη; -Ναι.
Ξεκινάει.
Και φύγαμε.
Η πρώτη μου συγκομιδή.
Είναι πολύ έξυπνα θεριζοαλωνιστικά, έτσι;
Είναι τρομερά.
Έχεις δίκιο, το κόβουν,
ανοίγουν τον λοβό, βγάζουν τους μικρούς...
Αυτή η τεράστια μηχανή βγάζει τους μικρούς σπόρους,
πετάει τα άχρηστα και κρατάει τα χρήσιμα κομμάτια.
Και μετράει πόσος σπόρος αφαιρείται.
Είναι... Η γεωργία είναι εκπληκτική, έτσι;
Η αδρεναλίνη ανεβαίνει, ενθουσιάζομαι.
Έλα στις 3:00 το πρωί, θα συνεχίζω ακάθεκτος.
Εσύ θα σέρνεσαι.
Όταν σχεδόν γέμισε το θεριζοαλωνιστικό,
ο Κέιλεμπ πήγε στη θέση του.
Εντάξει, κράτα το εκεί.
Αυτή είναι η πρώτη παρτίδα που βγαίνει.
Και μόλις γέμισε με δύο φορτία από το θεριζοαλωνιστικό...
πήγε στον αχυρώνα να ξεφορτώσει.
Κι ενώ αυτός πάλευε με το παμπάλαιο τρέιλερ μου...
Θεέ μου.
...εγώ προσπαθούσα να βρω κουράγιο για την πρώτη μου διαδρομή.
Απλώς παραμένω πίσω.
Άναψε το κίτρινο φως του, άρα το βυτίο του είναι 80% γεμάτο.
Πηγαίνω. Αυτή είναι η μεγάλη στιγμή.
Έρχομαι τώρα.
Δεν πλησιάζω γρήγορα.
Πρέπει να πάει πιο πίσω. Πιο πίσω.
Σωστά, θα γεμίσω το πίσω μέρος πρώτα.
Έχω το ένα μάτι εκεί και το άλλο μπροστά.
Πρέπει να γίνω περιστέρι.
Έκλεισε.
Όχι, σταμάτησα.
Συνέχισε.
Δεν μπορώ να το κάνω. Όχι.
Πρέπει να πάω μπροστά.
Μισό λεπτό, τι πρέπει να κάνω; Θα επιβραδύνω.
Έτοιμος, σταθερά...
Όχι, σκατά.
Μπράβο, τα περισσότερα έπεσαν ανάμεσα.
Χριστέ μου, είναι δύσκολο!
Όλα έχουν αντιστραφεί. Αν κοιτάω εδώ,
πάνω από τον ώμο, και σκέφτομαι "Είναι πίσω",
πρέπει να επιβραδύνω.
Όταν είναι πίσω, επιβραδύνω.
Όταν είναι μπροστά, επιταχύνω.
Ευτυχώς, στην επόμενη διαδρομή δεν είχαμε απρόοπτα.
Όλα πήγαν καλά.
Οι οδηγοί αγώνων που μιλούν για οδήγηση ακριβείας
δεν ξέρουν τι σημαίνουν αυτές οι λέξεις πραγματικά.
Μετά έσπευσα να ξεφορτώσω το φορτίο μου,
έχοντας πλήρη επίγνωση ότι ενώ επί χρόνια παραπονιόμουν
πως τα τρακτέρ προκαλούν μποτιλιάρισμα,
τώρα οδηγούσα εγώ τρακτέρ και προκαλούσα μποτιλιάρισμα.
Αν είχατε σταματήσει στο αγροτικό κατάστημα,
δεν θα είχατε κολλήσει εδώ, έτσι δεν είναι;
Πίσω στη φάρμα, ήταν επιτακτική ανάγκη να ξεφορτώσω γρήγορα τους σπόρους,
για να επιστρέψω στο χωράφι πριν ξαναγεμίσει το θεριζοαλωνιστικό.
Υπέροχα.
Μετά, όπισθεν... Μισό λεπτό. Αν στρίψω προς τα κει...
Όπισθεν...
Ναι.
Η γωνία μου ήταν λάθος.
Αν κάνω πίσω, έτσι το κρατά προς τα δεξιά.
Ναι, αυτό είναι.
Θεέ μου.
Στάσου. Δώσε προσοχή, Τζέρεμι.
Αν στρίψω, βγαίνει το πίσω μέρος.
Για όνομα του Θεού, αυτό είναι αδύνατον.
Μετά από μόλις έξι απόπειρες, που θα μπορούσαν να κοπούν στο μοντάζ,
το πολύ πιο σύγχρονο νοικιασμένο τρέιλερ ήταν μέσα.
Ναι.
Να πάρει.
Χριστέ μου, παραλίγο. Δεν θα το πω στον Κέιλεμπ.
Με τον καιρό να κρατάει,
δουλέψαμε ως ομάδα για να καλύψουμε όσο το δυνατόν περισσότερο έδαφος.
Αυτό το χωράφι, σύμφωνα με τον χάρτη μου, είναι 222 στρέμματα,
κι αν είχαμε καλό καιρό,
θα βγάζαμε ελαιοκράμβη αξίας 23.500 λιρών απ' αυτό.
Δεν νομίζω ότι θα είναι τόσο πολλά.
Θα ήθελα να πάρω τον Τσάρλι και να τον ρωτήσω, μα είναι σε διακοπές.
Έτσι, κάνουμε 40 στρέμματα την ώρα,
και όλοι οι Καναδοί μόλις έχουν πέσει απ' τις καρέκλες τους και γελάνε μαζί μας.
Αρχίζει να κάνει πολλή ζέστη εδώ μέσα.
Θα δυναμώσω λίγο το κλιματιστικό.
Αν κάνω από κει...
θα βγει αυτό...
άρα θα στρίψω δεξιά, θέλω να πάω προς τα κει.
Μισό, θα το προσπαθήσω άλλη μία φορά.
Παρά τις ειδυλλιακές συνθήκες εργασίας,
ένα θέμα μού τριβέλιζε το μυαλό.
Πόσο σπόρο θα μαζεύαμε;
Τι αναγράφεται στην οθόνη του υπολογιστή, Σάιμον;
Η οθόνη απόδοσης γράφει
ότι τρέχει με 2,5 τόνους στο εκτάριο,
άρα ένας τόνος στα τέσσερα στρέμματα.
Αλλά εμείς θέλουμε ενάμιση τόνο στα δύο στρέμματα.
Είναι καλά σε ορισμένα σημεία.
7,3%. Εντάξει είμαστε.
Απ' όσο μπορούσα να διακρίνω,
τα περισσότερα απ' αυτά που μαζεύαμε ήταν ψαλίδες.
Υπήρχαν χιλιάδες από δαύτες.
Αλλά μου είπαν ότι αυτό ήταν φυσιολογικό, οπότε συνεχίσαμε τη δουλειά.
Πάμε, έβαλα και τζάκετ.
Το δεύτερο χωράφι απέδωσε καλύτερα απ' το πρώτο... αναμφίβολα.
Μισό λεπτό.
Πετάς το πίσω μέρος από κει, πηγαίνεις προς τα κει.
Διάολε, λάθος πάω.
-Συνάντηση των τρακτέρ. -Έτσι;
-Λοιπόν, κάναμε το Πίκετς Πις. -Ναι.
Κάνουμε το Λόουερ Γουόσπουλ τώρα.
Και μετά έχουμε το Μπέρι Χιλ Νορθ, που είναι 185 στρέμματα.
Καλύτερα να ξεκινήσεις, Τζέρεμι.
-Άναψε το φως του. -Ναι.
Το επόμενο πρωί, όταν ξαναρχίσαμε τη συγκομιδή,
το πρώτο μου ξεφόρτωμα ψαλίδων ήταν ακόμα πιο δύσκολο από ό,τι συνήθως.
Πάρκαρε το φορτηγάκι του εδώ πέρα.
Κάτι δεν πάει καλά μ' αυτόν.
Θα αργήσει να το βρει αυτό.
Μα το εκνευριστικό παρκάρισμα του Κέιλεμπ ήταν το μικρότερο πρόβλημά μου.
Επειδή, σε αντίθεση με χθες, ο ουρανός ήταν συννεφιασμένος
κι αυτό δεν ήταν καλός οιωνός για το τεστ υγρασίας στα μέσα του πρωινού.
-10%. -10%.
Ναι.
Είναι πολύ, 2% πιο πάνω. Γιατί βράχηκαν;
Δεν έβρεξε. Είναι απλώς υγρασία στην ατμόσφαιρα;
Υγρασία στον αέρα.
Έχει περισσότερη υγρασία τώρα από ό,τι στις 7:00 σήμερα το πρωί.
Λοιπόν, τι κάνουμε;
Ευτυχώς, υπήρχε ένα πράγμα που μπορούσαμε να κάνουμε.
Να ελέγξουμε το κριθάρι, μήπως μπορούσαμε να μαζέψουμε αυτό.
-Τι λέει, φίλε; -14,7%.
-Ποιο είναι το όριο; -15%.
-Οπότε μπορούμε να ξεκινήσουμε; -Ναι, μπορούμε.
Θα έλεγα ότι αυτό ήταν επιτυχημένο.
Το άκουσες αυτό, νιάνιαρο; Ήταν επιτυχημένο.
Σάιμον, μην του φουσκώνεις τα μυαλά.
Αυτό που έχω στο τρέιλερ αυτήν τη στιγμή
θα προμηθεύσει τα Wetherspoons για περίπου έναν χρόνο.
Είναι σπόροι για μπίρα.
Ωστόσο, όταν έφτασα στον αχυρώνα, διαπίστωσα ότι είχα άλλο πρόβλημα.
Λοιπόν, τι μας έμεινε από ελαιοκράμβη;
Έχουμε ένα μεγάλο χωράφι,
μένουν 40 με 50 τόνοι ελαιοκράμβης.
Πού θα βάλω το κριθάρι;
Εμπρός;
Πού διάολο θα αποθηκεύσω αυτό το κριθάρι;
Ο αχυρώνας γέμισε και δεν πρέπει να τα μπερδέψουμε, έτσι;
Όχι, θα πρέπει να το αποθηκεύσεις στο αεροδρόμιο.
Στο καταφύγιο που έχτισα
μπορούμε να αποθηκεύσουμε περίπου 400 τόνους κριθαριού.
Όμως δεν μπορούμε, γιατί θα βρέξει.
Αν βρέξει, δεν μπορούμε να το αφήσουμε έξω.
Όχι, θα βραχεί και θα το απορρίψουν.
Θα πρέπει να το πουλήσεις αμέσως.
Τι εννοείς;
Δεν μπορείς να το αποθηκεύσεις. Θα πρέπει να το ρίξεις εκεί πάνω
και μετά να το πουλήσεις αμέσως.
Τι, σήμερα;
Ναι, ιδανικά, σήμερα.
Πίσω στο γραφείο.
Λοιπόν, έμποροι σιτηρών.
Ναι, γεια.
Πραγματικά, χρειάζομαι ένα φορτηγό σήμερα.
Δεν μπορείς να βοηθήσεις καθόλου;
Μετά από μερικά τηλεφωνήματα, τελικά έφερα ένα αποτέλεσμα.
Τα λόγια σου είναι σαν μουσική στα αυτιά μου.
Να 'σαι καλά, γεια.
Το φορτηγό είναι καθ' οδόν.
Μετά πήγα στη μονάδα αποθήκευσης που είχε ξαναχτίσει ο Κέιλεμπ,
αφού έκαψαν την παλιά κάποιοι αγρο-ταραξίες υπό καραντίνα.
Σαν να είσαι εννιά ετών και να παίζεις με κάστρα στην άμμο. Ωραία.
Μετά ήρθε ο Κέιλεμπ με το φορτίο του.
Και λίγο αργότερα έφτασε το φορτηγό που είχα παραγγείλει.
Αυτό είναι έξυπνο φορτηγό.
-Θα ζυγίσει ό,τι βάλουμε εκεί μέσα; -Ναι.
-Αλήθεια; Τέλεια. -Ναι.
Ωστόσο, καθώς ξεκινούσε το φόρτωμα, άρχισε να με λούζει κρύος ιδρώτας,
καθώς συνειδητοποιούσα ότι οι σπόροι από τα 40 στρέμματα που μαζέψαμε
θα γέμιζαν εντελώς το φορτηγό.
Και μας είχαν μείνει άλλα 566 στρέμματα.
Η μόνη μου ελπίδα ήταν ότι δεν θα το πρόσεχε ο Κέιλεμπ.
Θα έπρεπε να έχεις 20 φορτηγά.
-Είκοσι φορτηγά; -Είκοσι.
-Να πηγαινοέρχονται. -Με 29 τόνους το καθένα;
Είναι 6:00, βράδυ Σαββάτου.
Δεν θα βρούμε άλλα τώρα και αύριο είναι Κυριακή.
Και θα βρέξει απόψε.
Άρα είμαστε σε αδιέξοδο;
Ναι.
Δεν μπορούμε να κόψουμε άλλο κριθάρι τώρα, γιατί...
τα σκάτωσες. Θα σήκωνες το τηλέφωνο και θα έλεγες "γεια".
-Λάθος. -Έτσι είναι.
Όχι, το λάθος το έκανα πριν από εννιά μήνες περίπου.
Τι;
Όταν είπα "Ο αχυρώνας είναι μεγάλος". Ήμουν σε λειτουργία Γιόρκσιρ.
"Δεν θα ξοδέψω πάνω από 22 χιλιάρικα,
"ο αχυρώνας είναι αρκετά μεγάλος, θα χωρέσουν όλα".
Νόμιζα ότι θα είχε χώρο για την ελαιοκράμβη,
για το σιτάρι, για το κριθάρι.
Δεν μου είπαν... Βασικά, εσύ δεν μου είπες...
Είπα ότι ο αχυρώνας είναι μικρός.
Το ξέρω, αλλά θα έπρεπε να πεις
"Συνειδητοποιείς ότι ο αχυρώνας θα γεμίσει
-"με ελαιοκράμβη;" -Το είπα!
-Δεν το είπες αυτό. -Το είπα! Απλώς δεν ακούς.
Δεν ακούς.
Όχι, αφαιρείσαι.
Μάλλον δεν ξέρεις καν τι λέω τώρα.
Τι είπα μόλις τώρα;
-Κάτι για αφαίρεση. -Βλέπεις;
Αυτό εννοώ.
Έτσι, εξαιτίας μου, κάθε εργασία μπήκε σε παύση.
Κι ο Κέιλεμπ ξεκίνησε για το σπίτι του.
Πού είναι το καταραμένο αμάξι μου;
Το βλέπω. Βλέπω το πίσω καπό.
Όπως αποδείχθηκε,
το επόμενο πρωί δεν χρειαζόμουν τα κλειδιά του τρακτέρ.
Προφανώς, δεν θα μπορούσαμε να θερίσουμε υπό βροχόπτωση.
Ακόμα κι όταν σταμάτησε η βροχή,
δεν μπορούσαμε να ξαναρχίσουμε πριν στεγνώσουν τα σπαρτά.
Έτσι, όσο περιμέναμε,
ξεμπερδέψαμε με μια άλλη δουλειά.
Την ετοιμασία των αρνιών για το ταξίδι προς το κυριακάτικο τραπέζι.
Βλέπουμε καλά, καλοθρεμμένα αρνιά,
στο σωστό βάρος, 44 κιλά και κάτι,
που είναι έτοιμα για το σφαγείο, ώστε να έχουμε καλό κρέας.
Έλεν, έχουμε το σωστό βάρος και μέγεθος;
-Εβδομήντα οχτώ. -Εβδομήντα οχτώ.
Λες και το ξέρουν.
Αυτή είναι μια πειστική διαφήμιση υπέρ της χορτοφαγίας.
Αλλά έχω δει πειστικές διαφημίσεις για κρουαζιέρες,
και πάλι δεν πρόκειται να πάω.
Μόλις έφυγαν τα αρνιά...
και στέγνωσαν τα χωράφια,
τελειώσαμε τη συγκομιδή των σπόρων ελαιοκράμβης
και του κριθαριού.
Και μετά πουλήσαμε ό,τι είχαμε σε έναν έμπορο σιτηρών.
Έτσι, έμενε μόνο μία καλλιέργεια...
το σιτάρι.
Τι λέει;
16,6%.
Πάνω απ' το όριο.
Δεν έχει καθόλου πράσινο. Θέλει άλλη μια βδομάδα.
Πρέπει να το αφήσουμε.
Δυστυχώς, τότε έλαβα ένα θλιβερό τηλεφώνημα.
Εντάξει.
Καλά, θα επιστρέψω αργότερα.
Εντάξει, ευχαριστώ. Γεια.
Ο Γουέιν Ρούνεϊ είναι νεκρός.
Ο θάνατος του καημένου κριαριού μου αποτελούσε μυστήριο.
Έτσι, αφού τον φορτώσαμε στην πιο αξιοπρεπή νεκροφόρα που βρήκαμε,
τον πήρε ο κτηνίατρος για νεκροψία.
Και τηλεφώνησε αργότερα για να πει ότι πέθανε από ένα στριμμένο έντερο.
ΓΟΥΕΪΝ ΡΟΥΝΕΪ 2018 - 2020
Εκπλήσσομαι με το πόσο λυπημένος είμαι για τον θάνατο του Γουέιν,
γιατί... είμαι.
Είχε γίνει μέρος ενός μικρού τελετουργικού που έκανα το βράδυ.
Έβγαινα για μια βόλτα, τους πήγαινα λίγο φαγητό
και έρχονταν τρέχοντας.
Κατέβηκα τώρα
γιατί ήθελα να βεβαιωθώ ότι ο Λίο είναι καλά.
Αλλά κρύβεται σ' εκείνον τον θάμνο.
Δεν βγαίνει έξω, ούτε καν για το φαγητό.
Δυστυχώς, έπρεπε να αφήσουμε το εναπομένον κριάρι μου στη θλίψη του.
Γιατί σύντομα το επίπεδο υγρασίας του σιταριού ήταν ακριβώς όπως πρέπει.
Τι λέει;
14,4%.
Κι ήμασταν έτοιμοι να ξεκινήσουμε.
Είχαμε να θερίσουμε 388 στρέμματα σιταριού,
κι η αξία του μετριέται διαφορετικά από της ελαιοκράμβης και του κριθαριού.
Με το σιτάρι, ο όγκος που παίρνεις...
Θα έλεγα ότι δεν έχει σημασία. Έχει σημασία,
αλλά όχι τόση όση η ποιότητα.
Έτσι, έχω μισό φορτίο στο τρέιλερ πίσω,
και δεν ξέρω αν είναι μισό φορτίο πολύ καλού σιταριού
για την παρασκευή ψωμιού
ή άθλιο σιτάρι που θα γίνει ζωοτροφή.
Καθώς εμείς κοπιάζαμε, ο Κέιλεμπ,
απεγνωσμένος για την πολυαναμενόμενη επίσκεψή του στον κουρέα,
έκανε ένα διάλειμμα για να αναδιατάξει την κόμμωσή του.
Μαλλιά.
Μ' αρέσουν.
Δεν πέφτουν στο πρόσωπό μου.
Λίγο μετά απ' αυτήν τη στιχομυθία, όμως, η διάθεση άλλαξε,
γιατί ο Γκάρεθ Μπέιλ παρατήρησε ότι ένας γειτονικός αγρότης είχε πρόβλημα.
Κοίτα στα αριστερά σου, Τζέρεμι. Δεν πάει καλά εκεί πέρα.
Κάτι καίγεται, έτσι;
Αυτός είναι ο εφιάλτης κάθε αγρότη.
Μια πυρκαγιά στα σπαρτά λόγω δυσλειτουργίας του εξοπλισμού.
Θα μάθω τι γίνεται, δυο λεπτά υπομονή.
Ξέρω ότι πηγαίνουν δύο πυροσβεστικά τώρα.
Πώς το ξέρει αυτό;
Πώς το ξέρεις αυτό;
Έχω επαφές παντού.
Ευχαρίστησα τον Κύριο
για την αλεξίσφαιρη αξιοπιστία της Lambo.
Και μετά επιστρέψαμε στη δουλειά.
Άσ' το να πάει λίγο προς τα πίσω.
Χάρη στις ήρεμες και σαφείς οδηγίες του Σάιμον στον ασύρματο...
Ωραία, φέρ' το μπροστά.
...γινόμουν πολύ καλός οδηγός τρακτέρ.
Το εμπρόσθιο άκρο της μέσης
γύρισέ το λίγο πιο κοντά σου από όπου είναι η μέση τώρα.
Όμως, αργότερα εκείνη τη μέρα,
επέστρεψα από μια διαδρομή στον αχυρώνα αποθήκευσης
για να δω ότι ο Σάιμον είχε αντικατασταθεί στο θεριζοαλωνιστικό από έναν συνάδελφο.
Απλώς δεν ξέρω. Δεν ξέρω.
Δεν ξέρω τι θέλει να κάνω.
Θέλεις να είμαι δίπλα σου στην επόμενη διαδρομή;
Δεν έχει ανάψει το φως, αλλά το στόμιο είναι έξω,
άρα υποθέτω ότι είναι έτοιμος.
Είμαι στο πίσω μέρος;
Δεν έχω ιδέα.
Σκατά.
Ούτε λέξη.
Τελικά, όμως, βρήκαμε τον ρυθμό μας.
Πάντως, είναι 72 ετών, και κοιτάξτε τον.
Μου έλεγε την περασμένη βδομάδα
ότι θερίζει αυτήν τη φάρμα κάθε χρόνο εδώ και 50 χρόνια,
και δεν ήθελε να το χάσει αυτό, ακόμη και με COVID.
Και να τος.
Θα περιμένω να ανάψει το φως σου, Τζέραλντ.
Άναψε το φως σου, θα ξανάρθω.
Εντάξει, κατάλαβα.
Δεν κατάλαβα, αλλά...
Στο τέλος του Αυγούστου η δουλειά μας είχε ολοκληρωθεί.
Είχαμε θερίσει 2.210 στρέμματα
σιταριού, ελαιοκράμβης και κριθαριού.
Και τα χωράφια τώρα είχαν μια άξια κερδισμένη ανάπαυλα.
Εγώ, όμως, δεν είχα. Έπρεπε να πουλήσω το σιτάρι.
Έτσι, πήρα ένα δείγμα...
και κάλεσα τον Τσάρλι, που, αφού κάναμε όλη τη δουλειά,
είχε επιστρέψει απ' τις διακοπές του.
Και κανόνισα να τον συναντήσω στον τοπικό μου μύλο.
Εδώ είναι.
Σακούλα δείγματος.
Έλπιζα ότι το σιτάρι μου θα κατέληγε εδώ,
ώστε να μετατραπεί σε αλεύρι για ψωμί.
Γιατί τότε θα το πουλούσα στην υψηλότερη τιμή.
ΛΕΥΚΟ ΑΛΕΥΡΙ ΓΙΑ ΨΩΜΙ
Πρώτα, όμως, έπρεπε να το εγκρίνει ο Πολ ο μυλωνάς.
Αυτό είναι το...
Νούμερο ένα, Πρέμιερ Λιγκ...
-Πρέμιερ Λιγκ. -...σιτάρι για άλεσμα.
-Όχι Β' Κατηγορίας. -Όχι.
Είμαστε η Liverpool, στην κορυφή της λίγκας.
Τουλάχιστον Manchester City.
Μάλιστα. Θα δούμε τι μπορούμε να κάνουμε.
Θα το πάω στον υπεύθυνο εργαστηρίου και θα βγούμε με το αποτέλεσμα.
-Πόση ώρα θα πάρει; -Εντάξει; Πέντε λεπτά.
Το καίριο νούμερο, σύμφωνα με τον Πολ,
ήταν το ποσοστό πρωτεΐνης στο σιτάρι.
-Στοχεύεις στο 13%. -Δεκατρία τοις εκατό.
Δεκατρία θέλουμε.
Νομίζω ότι έχει περίπου 13,4% πρωτεΐνη.
Μάλιστα. Θα έλεγα 12,6% με 12,7%.
Πολ, θέλουμε να μάθουμε αν...
Ναι, πρέπει να ξέρουμε.
Καλά. Να το πάω για εξέταση;
-Ναι, παρακαλώ. -Είμαι... Ναι.
-Ωραία. -Γεια. Μούρλια το καπέλο σου.
Ενώ περιμέναμε να κάνει τα δικά του ο εμπειρογνώμονας ψωμιού του Πολ,
εγώ ήθελα να μάθω πώς θα ήταν η επιτυχία από χρηματική άποψη.
-Πόσο κοστίζει το εκλεκτό σιτάρι ανά τόνο; -185 λίρες.
Κι αν είναι τροφή για κότες...
-πόσο; -150 με 155 λίρες.
Λοιπόν, 185 λίρες ο τόνος αν είναι καλής ποιότητας.
-Σωστά. -155 λίρες αν είναι τροφή για κότες.
Σωστά.
Αφού καθορίσουμε ότι είναι καλής ποιότητας,
να παζαρέψω μαζί του για την τιμή;
Μπορείς να ζητήσεις μια ένδειξη του πόσο αξίζει.
Μπορώ να του πω "Θέλω 200 λίρες τον τόνο";
Νομίζω ότι είναι ένα καλό νούμερο.
-Ακούγεται στρογγυλό. -Όντως.
Πες "200 λίρες τον τόνο",
μετά "Δεν πουλάω σήμερα" και μπες στο αμάξι σου και φύγε.
Μπορούμε να πούμε "Δεν πουλάω".
"Θα θέλαμε να σας το πουλήσουμε, αλλά..."
-Αλλά όχι απαραίτητα τώρα. -Όχι απαραίτητα σήμερα.
Μπορεί να απαντήσει "Καλά, εντάξει".
Ναι, μπορεί.
Είμαι άχρηστος στα παζάρια.
Όμως η ώρα για εικασίες είχε τελειώσει.
Επέστρεψε.
Σχετικά με την πολύ σημαντική πρωτεΐνη,
το πρώτο νούμερο είναι το ένα.
Ναι.
-Το δεύτερο νούμερο είναι το τρία. -Ναι!
Μετά έχουμε ένα κόμμα.
Ναι, μηδέν.
Το επόμενο νούμερο είναι το πέντε.
Όπως περίπου...
-Πώς το ήξερες αυτό; -Απ' το χρώμα.
Είναι πιθανότατα το καλύτερο που έχω δει μέχρι στιγμής.
-Πολύ ωραία. -Μπράβο, Τζέρεμι.
Όχι, σ' αυτόν και τον Κέιλεμπ.
Θα επιμείνω, Τσάρλι, να το αγοράσουμε, να το αλέσουμε στον μύλο
και να στείλουμε λίγο αλεύρι στον Τζέρεμι για το κατάστημα.
-Ναι. -Όχι, πρέπει να παζαρέψουμε.
-Όχι, το έχω ξεκαθαρίσει. -Τι εννοείς;
Εσύ ξέρεις από τιμές αυτοκινήτων, εγώ ξέρω από τιμές σιταριού.
Πόσο, λοιπόν;
Γύρω στις 180 με 185 λίρες.
Φανταστικά νέα.
Είναι χρυσό αστέρι, αλήθεια.
Θα πάω να κάνω μπάνιο σ' αυτό.
Σ' ευχαριστώ, Πολ.
Αυτά είναι καλά νέα.
Με το θέρισμα να έχει τελειώσει και τον Τσάρλι να κάνει υπολογισμούς,
τσέκαρα την αλληλογραφία μου,
όπου βρήκα τα αποτελέσματα
από τις τελευταίες εξετάσεις του εμφιαλωμένου νερού πηγής μου.
"Τα βακτηριακά αποτελέσματα 22 και 37 βαθμών απέτυχαν".
Άρα το νερό δεν είναι σε κατάσταση για πώληση.
"Η περιεκτικότητα σε μικροοργανισμούς θα έπρεπε να είναι μηδέν
"και βρέθηκαν πάνω από 10.000".
Αυτό δεν είναι αποτυχία, είναι καταστροφή.
Δέκα χιλιάδες;
Αυτό σήμαινε ότι έπρεπε να πάω στο αγροτικό κατάστημα αμέσως
για να κατεβάσω το νερό απ' τα ράφια, πριν το αγοράσει κανείς.
ΝΕΡΟ DIDDLY SQUAT Δεν έχει σκατά μέσα.
Και είχα το κατάλληλο μηχάνημα γι' αυτόν τον σκοπό,
γιατί θα ξανάβρισκα...
έναν παλιό φίλο.
Καλώς ήρθατε όλοι
στο νέο όχημα ταχείας ανταπόκρισης της Diddly Squat.
Είναι υπέροχο να το οδηγώ ξανά.
Αν μπορεί να αντεπεξέλθει στους δρόμους της Μαδαγασκάρης,
δεν θα έχει πρόβλημα στα χωράφια του Τσίπινγκ Νόρτον, και πράγματι.
Δεν έχω οδηγήσει αυτό το αυτοκίνητο με πάνω από 13 χιλιόμετρα την ώρα.
Κοιτάξτε με τώρα.
Κυριολεκτικά σώζω ζωές κάνοντας αυτό.
Ήρθα να πάρω το νερό.
-Γιατί; -Έχει σκατά μέσα.
-Συγγνώμη, τι; -Έχει σκατά μέσα.
Γράφει ότι δεν έχει σκατά μέσα.
Αυτό γράφει, αλλά δεν είναι απολύτως ακριβές.
Είναι γεμάτο σκατά.
Δεν ξέρω τι είναι. Δεν είναι περιττώματα, είναι βακτήρια.
Αλλά θα ρίξουμε απολυμαντικό στο σύστημα,
θα το ελέγξουμε ξανά.
Τι είναι αυτά;
Μανιτάρια.
-Τι; -Μανιτάρια. Μεγάλα μανιτάρια.
Μεγάλα;
-Διάολε. -Ξέρεις τι κάνεις μ' αυτά;
Τα κόβεις, τα βουτάς σε αυγό, τα τηγανίζεις και κάνεις τοστ με μανιτάρι.
Όχι, αυτό είναι μανιτάρι.
Ναι, είναι μεγάλο.
Τα μανιτάρια που καλλιεργούμε. Εδώ κοίτα!
Είναι φανταστικά.
Όλα ήταν φανταστικά στο αγροτικό κατάστημα.
ΦΡΕΣΚΟ ΝΤΟΠΙΟ ΓΑΛΑ 1 ΛΙΡΑ ΤΟ ΛΙΤΡΟ
Επιτέλους βλέπαμε τους κόπους μας να αποδίδουν καρπούς.
Φυτικό λάδι φιλικό προς τον ουρακοτάγκο φτιαγμένο με σπόρο δικής μας ελαιοκράμβης
βρισκόταν ήδη στα ράφια.
Και δυο μέρες αργότερα επέστρεψαν τα αρνιά μας.
-Ώμος, ξεκοκαλισμένος. -Ναι.
Στήθος, που είναι σαν λαιμός για ψήσιμο.
Παϊδάκια, συκώτι με νεφρό και κιμάς.
Εγώ το ξεγέννησα, το ανέθρεψα, το τάισα...
-Όντως. -...το φρόντισα.
-Το αγάπησες. -Το αγάπησα.
-Εσείς το σκοτώσατε και το τεμαχίσατε. -Για σένα.
Έτοιμο για φάγωμα.
Η εκτροφή και το σφάξιμο των αρνιών μού είχε κοστίσει 5.000 λίρες,
αλλά ήταν τόσο δημοφιλή στους ντόπιους...
Θέλεις δύο ολόκληρα αρνιά, δηλαδή τέσσερα μισά. Ναι.
...που ίσως να παίρναμε πίσω καμιά διακοσαριά λίρες.
Τα λέμε. Ευχαριστώ πολύ. Ευχαριστώ.
Ευχαριστώ πολύ που ήρθατε. Ελπίζω να το απολαύσετε.
Ποιος χρειάζεται σούπερ μάρκετ; Ένα πράγμα που πέτυχε.
Καλημέρα.
-Μας έμειναν εφτά. -Ωραία.
Μας έμειναν μόνο εφτά, και είναι ακόμα 11:30.
Θέλει κανένας άλλος αρνιά;
Έπεσε πολλή δουλειά στο κατάστημα.
Και θα είναι κρίμα αν χρειαστεί να το κλείσουμε,
επειδή το γάλα είναι από 13 χιλιόμετρα μακριά,
δηλαδή απ' το Γκλόστερσερ,
και μπορούμε να πουλάμε μόνο από το Όξφορντσιρ.
ΣΕΠΤΕΜΒΡΙΟΣ
Αυτή ήταν η πρώτη αγροτική χρονιά στη ζωή μου.
Ωστόσο, αποφάσισα να γιορτάσω με τον παραδοσιακό τρόπο.
Συναντήθηκα με τον Κέιλεμπ στον παλιό μου αχυρώνα
για να κρεμάσω ένα δεμάτι σιτάρι σε μία από τις δρύινες δοκούς του.
Είναι σαν γιορτή.
Τελείωσε ο θερισμός, κρεμάς αυτό.
Και μαζί με το κρέμασμα του σιταριού,
υπήρχε και κάτι άλλο να γιορτάσουμε.
Τέτοιο χρησιμοποίησαν για να σε κουρέψουν;
-Είναι ωραίο. -Όχι, είναι γελοίο.
-Πλήρωσες λεφτά γι' αυτό; -Ναι.
Δεν είναι... Πώς το έκανα αυτό;
Ούτε καν αυτό δεν μπορώ να κάνω σωστά;
Θα ανέβαινα εγώ στη σκάλα, αλλά δεν μπορώ.
-Γιατί; -Με πυροβόλησαν.
Τι;
Με πυροβόλησαν στο πόδι.
-Αλήθεια σε πυροβόλησαν; -Ναι, ειλικρινά.
Ναι, ήμουν με μια ομάδα φίλων σε έναν κύκλο, παίζαμε μπάλα
κι ένας έβγαλε το αεροβόλο του και με πυροβόλησε στο πόδι "κατά λάθος".
-Πλάκα κάνεις; -Στην κνήμη μου.
-Με αεροβόλο; -Ένα 22άρι, από τέσσερα μέτρα μακριά.
Διάολε.
Έχει κλείσει η πληγή. Το σκάγι είναι ακόμα στο πόδι μου. Εκεί.
-Αλλά ήταν φίλος σου; -Ένας φίλος μου, ναι.
Έβγαλε το όπλο του, το γέμισε και μετά σε σημάδεψε.
-Ναι. -Κι εσύ τι είπες;
-"Μη με σημαδεύεις με το όπλο, κόπανε". -Είχατε τσακωθεί;
Όχι. Είμαστε κολλητοί από το δημοτικό σχολείο.
Είπε ότι ήταν ατύχημα.
Πώς μπορεί να είναι ατύχημα
το να σημαδεύεις κάποιον με αεροβόλο και να τραβάς τη σκανδάλη;
Δεν ξέρω.
Υποπτευόμουν ότι η επόμενη συνομιλία μου θα ήταν εξίσου ανησυχητική,
καθώς είχε έρθει η ώρα να καθίσω με τον χαρωπό Τσάρλι
και να μάθω πόσα χρήματα είχε αποφέρει η σοδειά.
Τελειώσαμε.
Τελείωσε ο θερισμός.
-Μπράβο. Ωραία. -Ευχαριστώ.
Πώς νιώθεις;
Βασικά, θα σου πω σε ένα λεπτό,
αφού μου πεις τα νούμερα.
Είναι η στιγμή της αλήθειας.
-Λοιπόν, όπως ξέρεις... -Αρχίσαμε.
Δεν ήταν πολύ καλή χρονιά...
για τη γεωργία, γενικά.
Διάβασα στην Times χθες
ότι ήταν η χειρότερη χρονιά για τους αγρότες από το 1976.
Ξηρό καλοκαίρι. Το θυμάμαι καλά.
Η χρονιά των απολυτήριων εξετάσεών μου. Δεν πέρασα.
ΣΙΤΑΡΙ - ΕΛΑΙΟΚΡΑΜΒΗ ΚΡΙΘΑΡΙ - ΣΥΝΟΛΟ
Θα δούμε τα κουτάκια στην κορυφή. Κοίτα τα μπλε.
Θα σε τρομάξω.
Πέρσι βγάλαμε 226.000 λίρες από πωλήσεις σπαρτών.
Πριν αφαιρέσουμε τα κόστη.
Λοιπόν, 226.000 λίρες.
-Ναι. -Και φέτος 137.000.
Οπότε, μείον 90.000 λίρες, από την ίδια έκταση.
Είναι ενενήντα...
-Κάτι που είναι απίστευτο. -Και όχι μόνο.
-Μείον 90.000 λίρες. -Ναι.
Είναι τεράστιο ποσό, μείωση 40%.
Χάθηκαν 90.000 λίρες λόγω καιρού.
Πού είναι τα κόστη, γιατί πόσο...
-Εδώ είναι τα κόστη, οπότε ξοδέψαμε... -Ξοδέψαμε...
-Δεκατέσσερις χιλιάδες λίρες σε σπόρους. -Σε σπόρους.
Τριάντα τέσσερις χιλιάδες σε λίπασμα και είκοσι χιλιάδες σε ράντισμα.
Σύνολο 68.601 λίρες.
Και μετά έχουμε κόστη που ανέρχονται στις 68.457 λίρες.
Ο Κέιλεμπ, τα μηχανήματα.
Συνεπώς, το κέρδος σου ήταν 144 λίρες από την αρόσιμη φάρμα.
Δηλαδή, η πραγματικότητα είναι η εξής.
Η καλλιέργεια μιας φάρμας 4.000 στρεμμάτων εφτά μέρες την βδομάδα επί έναν χρόνο
απέφερε ένα εισόδημα 144 λιρών;
Σωστά.
Ευτυχώς, έχουμε την επιδότηση. Όταν τελειώσει...
Τι θα κάνουν οι αγρότες;
Ειλικρινά, τι θα κάνουν;
Όσοι δεν έχουν συνεργεία της Amazon να τους ακολουθούν
και έσοδα απ' το Ποιος Θέλει να Γίνει Εκατομμυριούχος;
Θέλω να πω, τι κάνεις όταν η επιδότηση αρχίζει να μειώνεται;
Θα συμβούν ριζικές αλλαγές στην ύπαιθρο.
Πιθανόν να υπάρχουν 30% λιγότεροι αγρότες.
Σ' αυτό το σημείο βρίσκεται η γεωργία στις μέρες μας.
Όταν ακούτε έναν αγρότη να γκρινιάζει για τον καιρό...
αγκαλιάστε τον και κεράστε τον μια μπίρα,
γιατί δεν γκρινιάζει επειδή είναι άθλιο να δουλεύει στη βροχή,
γκρινιάζει επειδή είναι καταστροφική.
Τώρα είχα ένα δίλημμα.
Δούλεψα σκληρά επί έναν χρόνο
κι η ανταμοιβή μου ήταν 144 λίρες.
Ακόμη και με τις επιχορηγήσεις και τις επιδοτήσεις,
θα ήταν πολύ πιο προσοδοφόρο να τα πουλήσω όλα,
να βάλω τα χρήματα στην τράπεζα και να ζω απ' τους τόκους.
Κι όμως, αυτή η χρονιά ήταν υπέροχη.
Είχα κάνει πολλά πράγματα που δεν πίστευα ότι θα μπορούσα να κάνω.
Είχα γίνει βοσκός.
Οδηγός τρακτέρ.
Καταστηματάρχης.
Μαία.
Βασικός εργαζόμενος.
Μηχανικός.
Και περιβαλλοντιστής.
Όλα αυτά με συντροφιά στην Diddly Squat,
μια ατελείωτα ευτυχισμένη, ατελείωτα δυσλειτουργική οικογένεια.
Αλλά θα μπορούσα πραγματικά να ξανακάνω όλον τον κύκλο ξανά...
για λιγότερο από 40 πένες τη μέρα;
Είναι ένα ερώτημα που προκύπτει σχεδόν αμέσως
στο πικνίκ εορτασμού του θερισμού.
Ένα τέτοιο.
Πέρασε ένας χρόνος από τότε που αρχίσαμε να καλλιεργούμε;
Ναι. Και μία μέρα.
Έχω ένα μεγάλο θέμα που πρέπει να επιλύσω τώρα.
Έχω να κάνω μια επιλογή, ρεαλιστικά.
Μπορώ να γυρίσω στο Λονδίνο και να συνεχίσω την παλιά μου ζωή...
Ναι, αυτό κάνε.
-Δεν άκουσες το "ή". -Όχι. Αυτό κάνε.
Νομίζω ότι δεν θέλω να γυρίσω στο Λονδίνο τώρα.
-Ποτέ; -Όχι, είμαι ευτυχισμένος εδώ.
Σ' αρέσει το Λονδίνο. Το λατρεύεις.
Και το Λονδίνο σού ταιριάζει.
Κι έχεις φίλους στο Λονδίνο.
Έχεις φίλους, γνωρίζεις πολλούς ανθρώπους.
Έχεις πολλούς φίλους εδώ.
Αυτός θέλει να μείνω.
Είμαι η κότα με τα χρυσά αυγά γι' αυτόν.
Αν τα ζυγίσεις, εγώ θα επέλεγα τη φάρμα.
Είσαι ευτυχισμένος εδώ.
Έχεις δίκιο, είμαι ευτυχισμένος εδώ.
Τότε που ξεγεννούσαμε τα αρνιά, είπα ότι ποτέ δεν ήμουν πιο ευτυχισμένος.
Γεννιούνταν τα αρνιά κι ήταν μια όμορφη μέρα.
Είπα "Ποτέ δεν ήμουν πιο ευτυχισμένος δουλεύοντας".
-Αλήθεια; -Όχι.
-Δείτε χρώματα. Έρχεται το φθινόπωρο. -Είναι εκθαμβωτικά.
Πάντα είναι εκθαμβωτικά στη φάρμα, βασικά.
Κάθε μέρα υπάρχει κάτι που είναι πανέμορφο.
Το θέμα είναι ότι η σειρά τελείωσε.
Αυτή.
-Εις υγείαν. -Είναι λυπηρό.
Σας ευχαριστώ για τη βοήθειά σας κατά τη διάρκεια της χρονιάς.
Εις υγείαν.
Σας ευχαριστώ πολύ όλους.
Ευχαριστώ που ήσασταν υπομονετικοί.
Θα μπω στο τρακτέρ τώρα.
Εσύ έλα να κοτσάρεις τον καλλιεργητή
και θα πάω να καλλιεργήσω τώρα.
Νόμιζα ότι θα πήγαινες σε ένα πάρτι απόψε.
Στο Λονδίνο.
ΠΑΡΑΚΟΛΟΥΘΗΣΑΤΕ ΤΟΥΣ...
ΤΖΕΡΑΛΝΤ
ΤΣΑΡΛΙ
ΕΛΕΝ
ΚΕΒΙΝ
ΛΙΖΑ
ΚΕΪΛΕΜΠ
ΚΑΙ ΤΖΕΡΕΜΙ
ΣΤΗ...
Η ΦΑΡΜΑ ΤΟΥ ΚΛΑΡΚΣΟΝ
Υποτιτλισμός: Νικόλαος Καπετανάκης
Επιμέλεια: Σταυρούλα Σοκόλη